**Αθήνα:** 24.04.2023

**Αρ. Πρωτ.:** 678

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Πήρε ΦΕΚ η υπουργική απόφαση για την «Τροποποίηση του Προγράμματος Οικονομικής Ενίσχυσης Σοβαρής και Βαριάς Νοητικής Υστέρησης»**

Η ΕΣΑμεΑ δημοσιεύει το ΦΕΚ υπ’ αριθμ. 2608/τ.Β’/21.04.2023 για την «Τροποποίηση του Προγράμματος Οικονομικής Ενίσχυσης Σοβαρής και Βαριάς Νοητικής Υστέρησης», που προήλθε μετά από μεγάλες πιέσεις της ΕΣΑμεΑ, των οργανώσεών της, γονέων και αδερφών ατόμων με αναπηρία, [όπως είχε ενημερώσει από τις 20 Απριλίου](https://www.esamea.gr/el/article/o-agwnas-gia-thn-aposyndesh-ths-orfanikhs-syntaxhs-apo-to-epidoma-ths-bny-dikaiwnetai).

Σύμφωνα με το περιεχόμενο της απόφασης: «Οι δικαιούχοι του Προγράμματος Οικονομικής Ενίσχυσης ατόμων με Σοβαρή και Βαριά Νοητική Υστέρηση [….] που λαμβάνουν ορφανική σύνταξη λόγω θανάτου γονέα δικαιούνται το προνοιακό επίδομα Σοβαρής και Βαριάς Νοητικής Υστέρησης ανεξάρτητα από το ποσό της σύνταξης ή της οικονομικής ενίσχυσης που λαμβάνουν […]»

**Το ΦΕΚ επισυνάπτεται.**

Ο αγώνας που έδωσε το αναπηρικό κίνημα επί μήνες βρήκε τη δικαίωσή του και συνεχίζεται ώστε αν έχουμε το ίδιο αποτέλεσμα και για τα άτομα που λαμβάνουν το επίδομα της οικονομικής ενίσχυσης των ατόμων με βαριά αναπηρία κλπ.

Δεν θα σταματήσουμε να τονίζουμε ότι είναι απαράδεκτο ότι ακόμη και για μία μηδαμινή διαφορά της τάξης του ενός ευρώ, άτομα με βαριά αναπηρία και πλήρη ανικανότητα βιοπορισμού και χωρίς άλλα εισοδήματα καταδικάζονται σε πλήρη οικονομική ένδεια, τη στιγμή μάλιστα που χάνουν τους γονείς - προστάτες τους. Η διακοπή του εν λόγω επιδόματος, το οποίο δίνεται για την κάλυψη του πρόσθετου κόστους των αναγκών που προκύπτουν από την αναπηρία, δημιουργεί πολύ σοβαρά προβλήματα στην αξιοπρεπή διαβίωση των ατόμων με αναπηρία και των οικογενειών τους, εάν ληφθεί υπόψη η διαχρονική έλλειψη κρατικών υποστηρικτικών δομών και προγραμμάτων στήριξής τους εντός της κοινότητας.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |